L'Aula de Cinema UV organitza les I Jornades de Creació i Desenvolupament Audiovisual en busca de talent emergent

## L'Aula de Cinema UV organitza les I Jornades de Creació i Desenvolupament Audiovisual en busca de talent emergent

La professora Áurea Ortiz, directora de l'Aula de Cinema de la Universitat.

L’Aula de Cinema de la Universitat de València, a través del Servei de Cultura Universitària i la Fundació General UV, organitza les I Jornades de Creació i Desenvolupament Audiovisual, adreçades a la formació i el suport del talent emergent. Se celebraran al Centre Cultural La Nau, del 26 al 28 d’abril, amb la nova direcció de la professora i historiadora Áurea Ortiz, i comptaran amb la participació de destacats professionals de l’audiovisual valencià. La inscripció és gratuïta i ja està oberta.

Es tracta de les primeres jornades formatives dissenyades especialment per a estudiantat universitari, de cicles formatius i d’escoles audiovisuals amb inquietuds per la creació i el desenvolupament de projectes cinematogràfics professionals; concebudes com a un primer impuls en la creació d’un espai de formació permanent per al desenvolupament dels nous talents de la creació audiovisual valenciana.

Durant el curs hi haurà conferències i tallers de formació que abordaran les disciplines més destacades de la creació cinematogràfica com ara l’escriptura de guions, la producció, la direcció, la cerca de finançament i la distribució. Tot allò serà desenvolupat per professionals del sector audiovisual valencià de reconegut prestigi.

Així, l’alumnat tindrà l’oportunitat d’assistir a les classes magistrals del dissenyador visual i director d’art valencià Abdón Alcañiz (‘La casa de papel’, ‘Sky rojo’, ‘El embarcadero’…); la productora executiva i cofundadora de Quatre Films Alejandra Mora (‘Un blues para Teherán’ de Javier Tolentino); el cineasta il·licità Chema García Ibarra; la directora de fotografia Celia Riera; el periodista Enric Albero (‘El Cultural’, ‘Cinemanía’…) o la gestora cultural Irene Cubells (‘Curts’, ‘La Cabina’…), entre uns altres.

Les jornades seran íntegrament en modalitat presencial i la inscripció (gratuïta) es pot fer a través de l’aplicació <https://cursos.fundacio.es/view/46>

**La professora Áurea Ortiz, nova directora de l’Aula de Cinema**  
Les I Jornades de Creació i Desenvolupament Audiovisual tindran lloc sota la direcció acadèmica de la professora i historiadora del cinema Áurea Ortiz, el nomenament de la qual s’ha fet recentment a proposta del Vicerectorat de Cultura i Esport de la Universitat.

Áurea Ortiz és membre de l’equip de la Filmoteca Valenciana i professora d’Història de l’Art de la Universitat de València. Els seus temes d’investigació, desenvolupats en publicacions, seminaris, exposicions i conferències, inclouen la història del cinema espanyol, la relació del cinema i les arts, i la representació de les dones en la producció audiovisual. Ha sigut jurat i col·laboradora de nombrosos festivals de cinema. Actualment, reflexiona sobre les sèries en ‘Culturplaza’, publicació cultural especialitzada del digital ‘Valencia Plaza’, i en el podcast ‘Laboratorio de Investigación de Series’ (Podium Podcast).

Més informació:

Arxivat en:

, Cinema
, Aula de Cinema
, Fundació General UV

## Altres Notícies

De la comèdia negra al terror: ‘Nits de Cinema’ projecta huit clàssics del 9 al 17 de juliol al claustre de La Nau

L’Academia de Cine i la Universitat de València uneixen forces per a reviure fotografies danyades després de la dana

La UV llança un nou Pla de Formació Contínua en Cinema i Audiovisual per a accessibilitat, producció i direcció

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar